CELEX: 62012CA0060
Language: hr
Date: 2013-11-14 00:00:00
Title: Predmet C-60/12: Presuda Suda (veliko vijeće) od 14. studenoga 2013. (zahtjev za prethodnu odluku Vrchní soud v Praze — Češka Republika) — postupak koji se odnosi na izvršenje novčane kazne izrečene protiv Mariána Baláža (Policijska i pravosudna suradnja u kaznenim stvarima — Okvirna odluka 2005/214/PUP — Primjena načela uzajamnog priznavanja na novčane kazne — „Sud koji ima nadležnost posebno u kaznenim stvarima” — „Unabhängiger Verwaltungssenat” u austrijskom pravu — Priroda i opseg kontrole od strane suda države članice izvršiteljice)

11.1.2014   
            
            
               HR
            
            
               Službeni list Europske unije
            
            
               C 9/5
            
         Presuda Suda (veliko vijeće) od 14. studenoga 2013. (zahtjev za prethodnu odluku Vrchní soud v Praze — Češka Republika) — postupak koji se odnosi na izvršenje novčane kazne izrečene protiv Mariána Baláža
   (Predmet C-60/12) (1)
   
   (Policijska i pravosudna suradnja u kaznenim stvarima - Okvirna odluka 2005/214/PUP - Primjena načela uzajamnog priznavanja na novčane kazne - „Sud koji ima nadležnost posebno u kaznenim stvarima” - „Unabhängiger Verwaltungssenat” u austrijskom pravu - Priroda i opseg kontrole od strane suda države članice izvršiteljice)
   2014/C 9/07
   Jezik postupka: češki
   
      Sud koji je uputio zahtjev
   
   Vrchní soud v Praze
   
      Stranke glavnog postupka
   
   Marián Baláž
   
      Predmet
   
   Zahtjev za prethodnu odluku — Vrchní soud v Praze — Tumačenje članka 1. točke (a) podtočke iii. Okvirne odluke Vijeća 2005/214/PUP od 24. veljače 2005. o primjeni načela uzajamnog priznavanja na novčane kazne (SL L 76, str. 16.) (SL, posebno izdanje na hrvatskom jeziku, poglavlje 19., svezak 11., str. 69.) — Pojam suda koji ima nadležnost posebno u kaznenim stvarima — „Unabhängiger Verwaltungssenat” u austrijskom pravu — Pojam „mogućnost iznijeti predmet” pred sud u smislu članka 1. točke (a) podtočke iii. Okvirne odluke — Opseg
   
      Izreka
   
   
               1.
            
            
               Pojam „sud koji ima nadležnost posebno u kaznenim stvarima” iz članka 1. točke (a) podtočke iii. Okvirne odluke Vijeća 2005/214/PUP od 24. veljače 2005. o primjeni načela uzajamnog priznavanja novčane kazne, kako je izmijenjena Okvirnom odlukom Vijeća 2009/299/PUP od 26. veljače 2009., predstavlja autonomni pojam prava Unije, te ga treba tumačiti na način da se navedeni pojam odnosi na svaki sud koji primjenjuje postupak koji u bitnome ima karakteristike kaznenog postupka. Unabhängiger Verwaltungssenat in den Ländern (Austrija) zadovoljava te kriterije, te ga se, sukladno tome, mora promatrati u smislu navedenog pojma.
            
         
               2.
            
            
               Članak 1. točka (a) podtočka iii. Okvirne odluke 2005/214, kako je izmijenjena Okvirnom odlukom 2009/299, treba tumačiti na način da je osoba imala mogućnost iznijeti slučaj pred sud posebno nadležan u kaznenim stvarima u slučaju ako je, prije nego što je podnijela žalbu, morala ispoštovati pravila predsudskog upravnog postupka. Takav sud mora imati jasnu nadležnost za razmatranje predmeta, i to kako pravnih tako i činjeničnih pitanja.
            
         
      (1)  SL C 109, 14.4.2012.